**NOTĂ DE FUNDAMENTARE**

|  |
| --- |
| **Secţiunea 1: Titlul proiectului de act normativ**  |
| **HOTĂRÂRE A GUVERNULUI**pentru modificarea și completarea Regulamentului privind stabilirea grupelor de terenuri care intră în perimetrele de ameliorare, funcţionarea şi atribuţiile comisiilor de specialişti, constituite pentru delimitarea perimetrelor de ameliorare, aprobat prin Hotărârea Guvernului nr. 1257/2011 |
| **Secţiunea a 2-a: Motivul emiterii actului normativ** |
| 1. Descrierea situaţiei actuale |  Dezvoltarea fondului forestier național și extinderea suprafețelor de pădure constituie o obligație a autorității publice centrale care răspunde de silvicultură și o prioritate națională, în vederea asigurării echilibrului ecologic la nivel local, național și global. Extinderea suprafețelor de pădure se realizează prin lucrări de împădurire a terenurilor din afara fondului forestier național și a terenurilor cu destinație agricolă, în vederea îmbunătățirii condițiilor de mediu și a optimizării peisajului, a asigurării și creșterii recoltelor agricole, a prevenirii și combaterii eroziunii solului, a protejării căilor de comunicație, a digurilor și a malurilor, a localităților și a obiectivelor economice, sociale și strategice, urmărindu-se împădurirea unor terenuri cu altă destinație decât cea silvic. Potrivit unor studii realizate de Institutul Naţional de Cercetare – Dezvoltare pentru Pedologie, Agrochimie şi Protecţia Mediului, la nivel naţional sunt estimate 2.170 mii ha terenuri degradate, cele mai multe fiind situate în zonele de deal şi de munte. Suprafeţe mari de terenuri degradate se găsesc în Podişul Getic, Subcarpaţii Munteniei, Podişul Someşan, Podişul Transilvaniei, Subcarpaţii Moldovei, Câmpia şi Podişul Moldovei, Dobrogea.  Una din principalele funcţii ale pădurii o reprezintă protecţia solului împotriva eroziunii, îmbunătăţirea bilanţului hidric şi asigurarea purităţii apelor, aerului, ameliorarea factorilor climatici, reprezentând totodată o sursă de materii prime pentru nevoile populaţiei şi economiei naţionale. Între pădure şi sol este o intercondiţionare reciprocă, prin rădăcinile sale pădurea contribuie la dezagregarea rocilor, la formarea solurilor, întreţinerea umidităţii şi îmbunătăţirea structurii edafice. Pădurile protejează stâncăriile, terenurile cu alunecare şi eroziune de adâncime, grohotişurile, nisipurile mobile, terenurile predispuse la avalanşe şi înmlăştinări, zonele de stepă şi silvostepă, terenurile de la mare altitudine, cu condiţii extreme de vegetaţie sau expuse poluării industriale. Ecosistemele forestiere instalate pe terenuri degradate sunt în cea mai mare parte artificiale, de tip provizoriu sau tranzitoriu către ecosistemele zonale, având ca principal obiectiv oprirea proceselor de degradare a terenului şi ameliorarea condiţiilor staţionale.  În vederea diminuării acţiunii factorilor climatici nefavorabili şi a degradării de orice natură a solului, autoritatea publică centrală care răspunde de silvicultură a acţionat, şi acţionează în continuare pentru identificarea şi delimitarea de terenuri care prin degradare şi poluare şi-au pierdut, total sau parţial, capacitatea de producţie pentru culturi agricole sau silvice, în vederea ameliorării acestora prin împădurire. Această acţiune a avut şi are în vedere două categorii de deţinători ai terenurilor : 1. Identificarea terenurilor care prin degradare şi poluare şi-au pierdut, total sau parţial, capacitatea de producţie pentru culturi agricole, aflate în administrarea Agenţiei Domeniilor Statului şi trecerea acestora în administrarea Regiei Naţionale a Pădurilor – Romsilva, în vederea împăduririi; 2. Identificarea terenurilor care prin degradare şi poluare şi-au pierdut, total sau parţial, capacitatea de producţie pentru culturi agricole, aflate în proprietatea unităţilor administrativ – teritoriale şi a persoanelor fizice, în vederea împăduririi. Regulamentul privind stabilirea grupelor de terenuri care intră în perimetrele de ameliorare, funcţionarea şi atribuţiile comisiilor de specialişti, constituite pentru delimitarea perimetrelor de ameliorare, a fost aprobat prin Hotărârea Guvernului nr. 1257/2011. În ultima perioadă acțiunile de identificare și delimitare a terenurilor degradate devenite inapte pentru agricultură, dar care pot fi ameliorate prin împădurire, desfășurate de comisile de specialiști de la nivelul unităților administrativ-teritoriale au fost blocate datorită următoarelor situații:-lipsa dezbaterilor succesorale;-moștenitori care sunt plecați din localitate sau din țară, iar terenurile respective sunt utilizate/deținute de către moștenitorii prezenți în localitate;-documente de proprietate emise pe numele mai multor persoane (moștenitori ai unor autori) care nu au ieșit din indiviziune și terenurile sunt utilizate/deținute doar de cei aflați în localitate;-realizarea cadastrului sistematic la nivelul unităților administrativ-teritoriale, prin care s-au eliberat cărți funciare pe numele autorilor, neexistând dezbateri succesoarale iar terenurile sunt utilizate de către o parte din succesori. În vederea deblocării acestei situații se impune modificarea Regulamentului aprobat prin Hotărârea Guvernului nr.1257/2011, acordul pentru împădurirea terenului să poată să fie exprimat și de către utilizatorul/deținătorul acestuia în cazul în care proprietarul este decedat sau de către cel puțin unul dintre proprietarii aflați în indiviziune.  |
| 2. Schimbări preconizate |  Prin prezentul proiect de act normativ se are în vedere modificarea și completarea Regulamentului aprobat prin Hotărârea Guvernului nr.1257/2011, astfel ca pentru ameliorarea terenurilor degradate, identificate și delimitate de către comisiile de specialitate constituite la nivelul unităților administrav-teritoriale, acordul pentru împădurirea terenului să poată să fie exprimat și de către utilizatorul/deținătorul acestuia în cazul în care proprietarul este decedat sau de către cel puțin unul dintre proprietarii aflați în indiviziune.  |
| 3. Alte informaţii | Nu au fost identificate |
| **Secţiunea a 3-a: Impactul socio-economic al proiectului de act normativ** |
| 1. Impactul macroeconomic | Proiectul de act normativ nu se referă la acest subiect  |

|  |  |
| --- | --- |
| 11. Impactul asupra mediului concurenţial şi domeniului ajutoarelor de stat | Proiectul de act normativ nu se referă la acest subiect |
| 2. Impactul asupra mediului de afaceri | Proiectul de act normativ nu se referă la acest subiect  |
| 3. Impactul social | Proiectul de act normativ va conduce la sporirea capacităţii de utilizare a terenurilor agricole devenite neproductive din punct de vedere agricol și asigurarea de bunuri şi servicii specifice pădurii, comunităţilor locale, în baza rolului multifuncţional al pădurilor.  |
| 4. Impactul asupra mediului  |  Prin aplicarea prevederilor prezentului act normativ, concretizat în împădurirea terenurilor degradate, se protejează solul împotriva eroziunii, se îmbunătăţeşte bilanţul hidric, se purifică aerul, se asigură puritatea apelor şi se ameliorează factorii climatici. |
| 5. Alte informaţii | Nu au fost identificate |
| **Secţiunea a 4-a: Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** |
| - mii lei - |
| Indicatori | Anulcurent | Următorii4 ani | Mediape 5 ani |
| 1 | 2 | 3 | 4 | 5 | 6 | 7 |
|  | 2021 | - | - | - | - | - |
| Modificări ale veniturilor bugetare, plus/minus, din care:1. buget de stat, din acesta:
2. impozit pe profit
3. impozit pe venit
4. bugete locale:
5. impozit pe profit
6. bugetul asigurărilor sociale de stat:
7. contribuţii de asigurări
 | Proiectul de act normativ nu se referă la acest subiect. |
| 2. Modificări ale cheltuielilor bugetare plus/minus, din care:1. buget de stat
	1. credit extern
	2. surse proprii
 | - | -  | - | - | - |  - |
| - | - | - | - | - | - |
| - | - | - | - | - | - |
| 3. Impact financiar, plus/minus, din care:1. buget de stat
2. bugete locale
 |  - | - | - | - | - | - |
| - | - | - | - | - | - |
| 4. Propuneri pentru acoperirea creşterii cheltuielilor bugetare | -  |
| 5. Propuneri pentru a compensa reducerea veniturilor bugetare | Proiectul de act normativ nu se referă la acest subiect.  |
| 6. Calcule detaliate privind fundamentarea modificărilor veniturilor şi/sau cheltuielilor bugetare | Proiectul de act normativ nu se referă la acest subiect. |
| **Secţiunea a 5-a: Efectele proiectului de act normativ asupra legislaţiei în vigoare** |
| 1. Măsuri normative necesare pentru aplicarea prevederilor proiectului de act normativ:a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ; b) acte normative ce urmează a fi elaborate în vederea implementării noilor dispoziţii | Proiectul de act normativ nu se referă la acest subiect. |
| 2. Compatibilitatea proiectului de act normativ cu legislaţia comunitară în materie | Proiectul de act normativ nu se referă la acest subiect. |
| 3. Măsuri normative necesare aplicării directe a actelor normative comunitare | Proiectul de act normativ nu se referă la acest subiect. |
| 4. Hotărâri ale Curţii Europene de Justiţie a Uniunii Europene | Proiectul de act normativ nu se referă la acest subiect. |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect. |
| 6. Alte informaţi | Nu au fost identificate |
| **Secţiunea a 6-a: Consultările efectuate în vederea elaborării proiectului de act normativ** |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest subiect. |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ va fi transmis structurilor asociative ale unităţilor administrativ – teritoriale pentru consultare.  |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect. |
| 5. Informaţii privind avizarea către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | Prezentul proiect de act normativ va fi avizat de Consiliul Legislativ. |
| **Secţiunea a 7-a: Activităţi de informare publică privind elaborarea şi implementarea proiectului de act normativ**  |
| 1. Informarea societăţii civile cu privire la necesitatea elaborării proiectului de act normativ | În elaborarea proiectului de act normativ a fost îndeplinită procedura stabilită prin Legea nr. 52/2003 privind transparența decizională în administrația publică, republicată. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect.  |
| 3. Alte informaţii | Nu au fost identificate |
| **Secţiunea a 8-a: Măsuri de implementare**  |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | Proiectul de act normativ nu se referă la acest subiect. |
| 2. Alte informaţii | Nu au fost identificate |

Pentru considerentele de mai sus, am elaborat proiectul de Hotărâre a Guvernului pentru modificarea și completarea Regulamentului privind stabilirea grupelor de terenuri care intră în perimetrele de ameliorare, funcţionarea şi atribuţiile comisiilor de specialişti, constituite pentru delimitarea perimetrelor de ameliorare, aprobat prin Hotărârea Guvernului nr. 1257/2011, care în forma prezentată a fost avizat de către ministerele interesate şi de Consiliul Legislativ şi pe care îl supunem spre adoptare.

**MINISTRUL MEDIULUI, APELOR ȘI PĂDURILOR**

**Barna TÁNCZOS**

**Avizăm**

**VICEPRIM – MINISTRU**

**Hunor KELEMEN**

**MINISTRUL AGRICULTURII ŞI MINISTRUL FINANȚELOR**

 **DEZVOLTĂRII RURALE**

 **Nechita – Adrian OROS Alexandru NAZARE**

##  MINISTRUL AFACERILOR MINISTRUL APĂRĂRII

 **INTERNE NAȚIONALE**

##  Lucian Nicolae BODE Nicolae – Ionel CIUCĂ

**MINISTRUL JUSTIȚIEI**

**Stelian – Cristian ION**